Jason Scheff

Jason Randolph Scheff () er ein USA-amerikansk bassist, songar og låtskrivar. Sidan 1985 har han vore bassist og songar for pop-rock-gruppa Chicago. Han er den eldste sonen til den kjende bassisten Jerry Scheff, som i mange år spelte med Elvis Presley.

Scheff starta den profesjonelle karrieren sin i 1982 som medlem av Los Angeles-bandet Keane (må ikkje forvekslast med det britiske bandet med same namn). Seint i 1970-åra og tidleg i 1980-åra, spelte han i forskjellige band med musikarar som sidan starta Ratt.

I midten av 1985 vart den då 23 år gamle Shceff med i bandet Chicago etter at Peter Cetera slutta for å konsentrere seg om solokarrieren sin. Scheff var kjend for å klare å etterlikne stemma til Cetera på dei gamle hittane til Chicago. Den første singelen med vokalen hans er å høyre på 1986-versjonen av «25 or 6 to 4». Scheff har òg skrive fleire originale songar for bandet. 

Scheff har òg gjeve ut album som soloartist, mellom anna Chauncy i 1996.

Kjelder
Denne artikkelen bygger på «Jason Scheff» frå ,  den 30. oktober 2015. 
 oppgav desse kjeldene:

Kategori:USA-amerikanske bassistar
Kategori:USA-amerikanske songarar
Kategori:Musikarar frå California
Kategori:Chicago-medlemmar
Kategori:Folk frå San Diego i California